Viborger Samler, 1848-03-30
Viborg, den 29de Marts. Efterat en Forsamling, af Randers Byes Jndvaanere og de i nærmeste Omegn Boende af en dertil sammentraadt Comitee, bestaaende af Dhrr. Apotheker Køster, Auditeur Dahlerup, Kbmd. Ree, og Overlærer Linnemann var sammenkaldt til igaar Form. Kl. 10 i Randers, samledes en Menneskemasse af 900 a 1000 Mænd af alle Stænder i det nye Ridehuus, hvor Apotheker Køster, efter Afsyngelsen af nedenanførte Sang, af H. V. Kaalund i Kbhvn, indledede Forhandlingerne med at gjøre opmærksom paa, at nu er Øieblikket kommet da det danske Folk ved Enighed og Kraft skal styrke den unge folkelige Regjering". Taleren følte sig overbeviist om, at de Tilstedeværende heri samstemmede og han foreslog derfor at en Adresse til Kongen skulde fra nærværende Forsamling udgaae som et Tillidsvotum. Comiteens Udkast til Adressen, der derpaa oplæstes, var saalydende: Allernaadigste Konge! Den samme Jubel, som i disse Dage i Landets Hovedstad har runget om Deres Majestæts Trone, har med ikke mindre Kraft og Inderlighed gjenlydt over hele Landet. Efterretningen, at Danmarks folkelige Konge har omgivet sin Trone med Folkets Mænd, har hævet til Vished hvad der før kun var Haab, at Frihedens Morgenrøde med Deres Majestæts Tronbestigelse er oprundet i Danmark. Jngen dansk Mand kan nu længere nære Tvivl om, at fra nu af Danmark i Sandhed er indtraadt i de frie Staters Rækker. Vel vide vi, at den Lykke som Deres Majestæts Regjering vil berede Landet, trues ved Uroligheder i Hertugdømmerne, og at Landets Selvstændighed, derfra er sat i Fare ved Bestræbelser fra et forbryderisk oprørsk Partie, som ved det ældre Ministeriums Misgreb destoværre er voxet til en truende Styrke. Deres Majestæts troe Undersaatter have med Jubel erfaret at Deres Majestæts Regjering med Kraft og Værdighed vi værne om Rigets Selvstændighed og Ære. Denne Regjeringens Beslutning vil finde sin Styrke i Folket og i hver Dansk Begeistring. Timen er nu kommen da alle danske Mænd med Tillid, og Mod see hen til Regjeringen for fra samme at mod tage Tegnet til naar og hvorledes Enhver skal faae Leilighed til at vise, at han er rede til at vove Liv og Blod for en Sag, der er den retfærdigste, den helligste af Alle. Vort Løsen er:Med Kongen! For Frihed og Æren! den 28de Marts 1848. Eenstemmig og med megen Acclamation vedtoges den foreslaaede Adresse, der derefter underskreves. Derpaa udnævntes en permanent Comitee der kom til at bestaae af dHrr. Provst Vallentin, Apotheker Køster, Kjøbmand Ree, Overlærer Linnemann, Justitsr. Neckelmann, Kammerraad Krarup, Adjunct Dorph, Pastor Jørgensen, Kbmd. H. N. Bay, hvilken blev overdraget det Hverv, hver i sin Kreds at virke til den eengang vakte Almeenaands Fremme, til en almindelig Væbning m.m. Dernæst fremlagdes en Liste, hvorpaa man opfordredes til at tegne sig til frivillige Bidrag til Anskaffelse af Vaaden og Heste, og blev da strax af flere Tilstædeværende tegnet et Beløb af over 4000 Rbd. Provst Vallentin opfordrede derefter Forsamlingen til ligesom han i samme Retning vilde bestræbe sig, at formaae samtlige danske Landmænd til at gjøre Afkald paa den Kongelige Gave af Landskattens (400,000 Rbd.) Eftergivelse iaar, for at denne Sum kunde komme til Anvendelse af Krigsudrustninger.